Երեկ մշակույթի նորանշանակ նախարար Լիլիթ Մակունցը նախարարությունում հյուրընկալել է մի շարք կինոգործիչների, որոնց հետ քննարկել է կինոոլորտի խնդիրները, մասնավորապես՝ «Կինոյի մասին» ՀՀ օրենքը։ Հանդիպմանը ներկա են եղել «Շարմ հոլդինգի» պրոդյուսերական թիմը, Անկախ կինոգործիչների ասոցիացիան, Կինեմատոգրաֆիստների միության եւ «Երիտասարդական հարթակ» հասարակական նախաձեռնության ներկայացուցիչները, Ազգային կինոկենտրոնի տնօրենը, Ֆիլմ հանձնակատարը, անկախ կինոգործիչներ, ովքեր կինոարտադրությամբ են զբաղվում, ինչպես նաեւ փոխնախարարները։